

Studijski program: Informatika

Predmet: Projektovanje informacionih sistema

Škola fudbala “Junior”

-funkcionalni zahtev-

|  |  |
| --- | --- |
| Predmetni nastavnik: | Studenti: |
| Saša Stamenović | Miloš Avramović 002/2021 |
|  | Matea Ristović 004/2021 |
|  | Veljko Milenović 061/2021 |

Кragujevac 2022.

**Sadržaj**

[1.Uvod 2](#_Toc119761593)

[1.1 Cilj razvoja 2](#_Toc119761594)

[1.2 Obim sistema 2](#_Toc119761595)

[1.3 Prikaz proizvoda 3](#_Toc119761596)

[1.3.1 Perspektiva proizvoda 3](#_Toc119761597)

[1.3.2 Funkcije proizvoda 3](#_Toc119761598)

[1.3.3 Karakteristike korisnika 4](#_Toc119761599)

[1.3.4 Ograničenja 4](#_Toc119761600)

[2.Reference 4](#_Toc119761601)

[2.1 Dužnosti trenera 4](#_Toc119761602)

[2.2 Registracija igrača 5](#_Toc119761603)

[2.3 Pasoš igrača 5](#_Toc119761604)

[2.4 Medjunarodni transferi maloletnih igrača 5](#_Toc119761605)

[3.Predlog rešenja 6](#_Toc119761606)

# 1.Uvod

Svrha pisanja ovog dokumenta jeste opisivanje kako bi trebao da izgleda rad softvera za dečiju školu fudbala.

Pored uvodnog dela, dokument sadrži još i opis sistema, njegov cilj, njegove funkcionalnosti, obim izvršavanja zadatka...

## Cilj razvoja

Cilj razvoja ovog sistema bi doprineo školama fudbala da jednostavnije i preglednije vode evidenciju o svojim igračima, lakše komuniciraju sa dobavljačem oko potrebnih sredstava, vođenje evidencije o plaćanju mesečnih članarina...

## Obim sistema

Kandidat koji želi da se upiše u školu fudbala, morao bi da pošalje upravi škole zahtev za upis.Pošto se radi o dečijoj školi fudbala, po pravilniku, korisnici jesu deca koja nisu starija od 12 godina, tako da zahtev mora da pošalje jedan od roditelja.

Nakon poslatog zahteva, uprava škole šalje potrvdu o upisu i traži kompletnu dokumentaciju o svom budućem članu, kako bi se izvršio upis člana u školu.Kada se izvrši upis novog člana, član će morati da uplati članarinu na račun škole.Bitna olakšica bi trebala da bude da ukoliko u našoj školi treniraju dvoje dece od istih roditelja, taj roditelj će dobiti popust od 50% na članarinu za drugo dete. Škola će voditi evidenciju o uplaćenim članarinama i dugovanja za članarinu, ukoliko neko nije izmirio svoja dugovanja.Takođe škola će voditi evidenciju o svakom članu koliko dugo trenira u klubu, jer ukoliko dođe do nekog transfera u budućnosti, škola bi imala procenat zarade po godini treniranja člana.

Svakom novom članu škole, trebala bi biti obezbeđena adekvatna oprema za treniranje, a to uključuje: majicu za treniranje, komplet trenerku, dres i šorts za utakmice.Svu tu opremu bi trebao obezbediti dobavljač, odnosno sportska radnja sa kojom sarađuje školai pored toga treba da obezbedi i osnovna sredstva za treniranje; lopte, sprave za trening, markere. Pored toga škola bi trebala da ima iznajmljivača sale ili terena za treniranje gde će plaćati mesečni najam.

Sistem škole bi trebao komunicirati sa FSS (Fudbalski Savez Srbije), gde bi im slali kompletnu dokumentaciju o svojim članovima, kada su došli, koliko dugo treniraju, evidenciju o članu u smislu da li je član napredovao ili nije.

Takođe, sistem bi trebao da ima i komunikaciju sa sportskim lekarom, odakle treba bi dobijali informacije o zdravstvenom stanju našeg člana i gde bi mogli da zakazujemo sistematske preglede ili neke vanredne preglede.

## Prikaz proizvoda

Pomoću ovog softvera bi trebalo biti moguće lakše vodjenje evidencije o dolascima na treninge dece, plaćanje članarina, redovnih sistematski pregleda koje se vrše na svakih 6 meseci i tome slično. Škola bi trebalo da obezbedi sve potrebne stvari za treninge. U to spadaju lopte, markeri, prepone, pomoćni golovi, čunjevi, kapice, sve što je potrebno da se odrzi odličan trening.

Ovaj softver kao cilj bi trebalo da olakša i trenerima, a i roditeljima, tako bi trebalo da svi imaju evindenciju u to kako dete trenira, lakše plaćati članarinu, znati tačno kad i gde je trening i imati uvid u svoja dugovanja.

Prednost ovog sistema bi trebala da olakša trenerima i roditeljima, papirologiju, pregled svih igrača i lakše obaveštavanje roditelja za treninge i utakmice.

### Perspektiva proizvoda

Softverski sistem trebao bi da ima vezu sa fudbalskim savezom Srbije, lokalnoj sportskoj ambulanti, sportskim radnjama sa sportskom opremom, određenim brendom za obezbeđivanje dresova i opreme, roditeljima dece i po mogućnosti određenom sponzoru da bi trenizni bili kvalitetniji. Imaće naravno svoju bazu podataka za čuvanje svih bitnih podataka. Kao što su, istorija uplata članarina, koliko dete je u školi fudbala, licence trenera.

### Funkcije proizvoda

Korisnik komunicira sa školom fudbala, dok škola komunicira sa nabavkom opreme, nalaženje terena za treninge, organizacijom utakmica, sportskim lekarom.









### Karakteristike korisnika

Korisniku nije potrebno predznanje da bi koristio naš softver. Jedino mu je potrebno da ima internet, kreditnu karticu ili ako ne želi da plaća karticom, može članarinu platiti preko uplatnice i da postavi fotografiju uplatnice kao dokaz.Softver ne treba biti kompleksan, jer je će taj softver koristiti prvenstveno korisnici kojima je bitna jednostavnost.

### Ograničenja

Sistem ne treba biti složen jer mora biti namenjen za obične ljude koji nemaju toliko iskustva sa softverom. Sistem mora biti jasan i pregledan da bi mogli svi da ga koriste za upis dece i izmirivanje dugovanja. Takođe mora se videti sva potrebna dokumentacija i licence trenera. Svaki roditelj može videti samo sva dugovanja, ne i dugovanja ostalih članova.

# 2.Reference

Svaki zaposleni bi trebao imati trenersku licencu i njegovu fudbalsku i školsku istoriju. Svako dete mora imati svoju knjižiciju kao dokaz da igra u našoj školi i da je uspešno prošlo sistematski pregled. Zakoni i pravila takođe moraju se dati u prilog da bi se znalo da škola poštuje sva pravila. Literaturu da škola radi u području sporta i čuvanja dece.

Reference:

[Pravilnik o izdavanju dozvola za rad i statusu trenera](https://fss.rs/wp-content/uploads/2019/07/Pravilnik-o-izdavanju-dozvola-za-rad-i-statusu-trenera-1.pdf)

## 2.1 Dužnosti trenera

Treneri klubova u svim rangovima takmičenja, su dužni da po Zakonu o sportu, obave lekarski pregled u nadležnim ustanovama i dostave potvrdu o sposobnosti vršenja funkcije fudbalskog trenera ne starije od 6 (šest) meseci, što predstavlja jedan od uslova prilikom aplikacije/verifikacije, izdavanja dozvole za rad od strane nadležne komisije.

[Pravilnik o statusu igrača](https://fss.rs/wp-content/uploads/2019/07/pravilnik_o_statusu_igraca19.pdf)

## 2.2 Registracija igrača

Igrači se mogu registrovati samo tokom jednog od dva godišnja registraciona perioda koje odredi nadležni savez. Savezi mogu da odrede različite registracione periode za takmičenja u muškoj i ženskoj konkurenciji. Izuzetak od ovog pravila jeste slučaj kada profesionalni igrač čiji je ugovor istekao pre isteka registracionog perioda može da se registruje i van tog registracionog perioda. Savezi imaju pravo da registruju takve profesionalne igrače pod uslovom da se vodi računa o očuvanju sportskog integriteta odgovarajućeg takmičenja. U slučaju raskida ugovora iz opravdanog razloga, FIFA može preduzeti privremene mere radi sprečavanja zloupotrebe shodno članu 22.

## 2.3 Pasoš igrača

Savez koji obavlja registraciju dužan je da klubu za koji se igrač registruje dostavi "pasoš" igrača koji sadrži odgovarajuće podatke o igraču. U "pasošu" igrača treba navesti klub (klubove) za koje je igrač bio registrovan počev od takmičarske sezone u kojoj je igrač napunio 12 godina. Ako rođendan pada između takmičarskih sezona, u "pasošu" igrača treba da se navede klub za koji je igrač bio registrovan u takmičarskoj sezoni posle rođendana.

## 2.4 Medjunarodni transferi maloletnih igrača

1. Međunarodni transferi igrača dozvoljeni su samo ako igrač ima više od 18 godina.
2. Na ovo pravilo primenjivaće se sledeća tri izuzetka.

a) Roditelji igrača se sele u zemlju u kojoj se nalazi novi klub zbog razloga koji nisu u vezi s fudbalom.

b) Transfer se odvija na teritoriji Evropske unije (EU) ili Evropskog ekonomskog prostora (EEA), a igrač ima između 16 i 18 godina. U tom slučaju, minimum obaveza koje novi klub mora ispuniti je sledeći:

i. igraču mora obezbediti odgovarajuće fudbalsko obrazovanje i/ili treniranje u skladu s najvišim nacionalnim standardima;

ii. igraču mora garantovati akademsko i/ili školsko i/ili stručno obrazovanje i/ili obuku, pored fudbalskog obrazovanja i/ili treniranja, što će igraču omogućiti da nastavi karijeru van fudbala ukoliko prestane da igra fudbal kao profesionalni igrač;

iii. mora organizovati sve što je potrebno kako bi se omogućilo staranje o igraču na najbolji mogući način (optimalne uslove za život u porodici kod koje boravi ili klupski smeštaj, određivanje mentora u klubu itd.); iv. po registraciji takvog igrača, dotičnom savezu mora dostaviti dokaze da ispunjava gore navedene obaveze;

# 3.Predlog rešenja

U našem sistemu postoje spoljašni interfejsi, a to su član, tj. korisnik, iznajmljivač odnosno igrališta, sportski lekar, sportske radnje i FSS (Fudbalski savez Srbije).Svi ovi interfejsi su neophodni da bi funkcionisao sistem.

Nabavka koja je jedan od procesa u našem informacionom sistemu će prvo komunicirati sa iznajmljivačem, odnosno igralištem, gde im šalju zahtev za iznajmljivanje terena za trening.

Nabavka prvo šalje zahtev za iznajmljivanje termina.Iznajmljivač šalje nabavci ponudu nekoliko terena koji su dostupni za iznajmljivanje.Kada izaberu teren, nabavka zakazuje termin i iz raspoloživih sredstava izvršava plaćanje zakupa.Takođe sportske radnje su u komunikaciji sa nabavkom, gde šalju svoj katalog proizvoda koji su potrebni školi fudbala za adekvatno vođenje.Nabavka šalje sportskoj radnji spisak potrebnih proizvoda za dostavu.

Sportska radnja šalje potrebnu opremu i fakturu, a nabavka izvršava uplatu.U procesu nabavke, postoje procesi koji su vezani za potrebna sredstva i rezervaciju termina.Potrebna sredstva su u komunikaciji sa sportskom radnjom, dok je rezervacija termina u komunikaciji sa igralištem i oba procesa svoje podatke smeštaju u skladište vezano za opremu i termine,

Član komunicira sa našim informacionim sistemom preko procesa upisa, tako što član pošalje zahtev i potrebnu dokumentaciju za upis u školu.Škola mu šalje potvrdu da je uspešno upisan u školu, a član uplaćuje članarinu za predstojeći mesec, koja komunicira sa finansijama.

Proces upisa ima i svoje procese, a to su obrada upisa u evidencija.U obradu upisa se šalju podaci zahteva za upis i potvrda o upisu, dok u evidenciju se šalje dokumentacija kandidata.Ovi procesi komuniciraju međusobno preko skladišta gde se smeštaju svi podaci o članovima škole.

Sportski lekar i FSS (Fudbalski Savez Srbije) povezani su sa informacionim sistemom preko procesa administracije.

Administracija šalje FSS-u dokumentaciju o svim članovima školi koju uzima iz skladišta, i to jedina komunikacija sa FSS.

U procesu administracije postoje i procesi koji se tiču zakazivanja treninga, rukovođenja zaposlenih i zdravstvenih kartona članova.Sporski lekar je u vezi sa procesom zdravstvenih kartona članova, odakle dobija zdravstvene podatke članova.Takođe dobija zahtev za hitan pregled i šalje nazad izveštaj odrađenog pregleda.Rezultati pregleda, smeštaju se u skladištu članova

.Kod procesa zakazivanja treninga, komunicira se sa skladištima koji su vezani za podatke o treningu, opremi i terminima, raspoloživim sredstvima i naravno trenerima, jer je svo to neophodno da se održi trening.U skladištu o podacima o treningu smešta se evidencija o članovima koji su došli taj dan na trening, sa skadištem treneri se komunicira da bi se videlo koji trener će voditi trening tog dana.

Proces rokovođenje zaposlenih služi da bi se izrvšila isplata plata trenerima, i ona komunicira sa skladištem raspoloživih sredstava, odakle bi uzeli potrebna sredstva za isplaćivanje plata.Takođe komunicira sa skladištem trenera da bi imali spisak trenera koji rade u školi.